rejauldu/bengali-wikipedia huggingface dataset:
স্বদেশী ইউনিয়ন বাংলাদেশের ময়মনসিংহ জেলার হালুয়াঘাট উপজেলার একটি ইউনিয়ন।  অবস্থান ও সীমানা হালুয়াঘাট উপজেলার মধ্যভাগে স্বদেশী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের উত্তর পশ্চিমে ধারা  ইউনিয়ন,পশ্চিমে আমতৈল ইউনিয়ন, পূর্বে  বিলডোরা ইউনিয়ন, দক্ষিণ পূর্বে শাকুয়াই ইউনিয়ন  এবং উত্তরে  নড়াইল ইউনিয়ন অবস্থিত। প্রশাসনিক কাঠামো স্বদেশী ইউনিয়ন হালুয়াঘাট উপজেলা আওতাধীন ১২ নং ইউনিয়ন পরিষদ। এ ইউনিয়নের প্রশাসনিক কার্যক্রম হালুয়াঘাট  থানার আওতাধীন। এটি জাতীয় সংসদের  নির্বাচনী এলাকা ময়মনসিংহ -১ এর অংশ। এ ইউনিয়নের ওয়ার্ড এবং গ্রামগুলো হল:  মাছাইল (১নং ওয়ার্ড)  হরিরামপুর বাউসা (২নং ওয়ার্ড)    হাঁপানিয়া (৩নং ওয়ার্ড)   উত্তর ইটাখোলা (৪নং ওয়ার্ড)   উত্তর সুদর্শনখিলা (৫নং ওয়ার্ড)      দক্ষিণ ইটাখোলা (৬নং ওয়ার্ড)    স্বদেশী (৭নং ওয়ার্ড)   গাজীপুর (৮নং ওয়ার্ড)   নাশুল্ল্যা (৯নং ওয়ার্ড)  নদ-নদী  রামখালী নদী  কংশ নদী  ঘোড়াঁমারা ডোবা  শিক্ষা ব্যবস্থা স্বদেশী ইউনিয়নের সাক্ষরতার হার ৮৯.৪৯%। এ ইউনিয়নে ২ টি মাধ্যমিক বিদ্যালয়, ১০ টি মাদ্রাসা ও ৯ টি প্রাথমিক বিদ্যালয় রয়েছে।  শিক্ষা প্রতিষ্ঠান  ঘাশী গাও দ্বি-মুখী উচ্চ বিদ্যালয়  বাউসা সর: প্রাথমিক বিদ্যালয়  স্বদেশী এ.এইচ.এস উচ্চ বিদ্যালয়  মাছাইল সর: প্রাথমিক বিদ্যালয়  হাঁপানিয়া সর: প্রাথমিক বিদ্যালয়  কৃষ্টপুর সর: প্রাথমিক বিদ্যালয়  বাউসি সর: প্রাথমিক বিদ্যালয় পূর্ব স্বদেশী সরকারি প্রাথমিক বিদ্যালয় রামখালী কান্দা সরকারি  প্রাথমিক বিদ্যালয়  কমিউনিটি ক্লিনিক স্বদেশী ইউনিয়নে ৩টি কমিউনিটি ক্লিনিক রয়েছে যেগুলো বাউসা, স্বদেশী, মাছাইল গ্রামে  অবস্থিত।  যোগাযোগ ব্যবস্থা স্বদেশী ইউনিয়নে যোগাযোগের অনেকগুলো সড়ক রয়েছে তার মধ্য প্রধান সড়ক হচ্ছে ফুলপুর-হালুয়াঘাট মহাসড়ক। প্রধান যোগাযোগ মাধ্যম টেম্পু, অটোরিকশা, মোটরসাইকেল। ধর্মীয় উপাসনালয় স্বদেশী ইউনিয়নে ১৯টি মসজিদ ও ৫টি মন্দির এবং ১টি গীর্জা রয়েছে।  মাজার  শেখ নবু ফকিরের মাজার (বাউসা)  মাওলানা আব্দুক গফুরের মাজার (বোয়ালযানা)  শাহ্ পুকন উদ্দিন মুন্সী (রঃ) মাজার, রওজাবাড়ী(মাছাইল,টংগীরঘাট)   উল্লেখযোগ্য ব্যক্তি    শামসুল তালুকদার  আকবর আলী  জান মোহাম্মদ কামাল (সাবেক সংসদ সদস্য)  মোনায়েম আলম খোকন তালুকদার (সাবেক ইউপি চেয়ারম্যান)   আলতাফ হোসেন তালুকদার  জনপ্রতিনিধি  জিহাদ সিদ্দিকী ইরাদ-বর্তমান চেয়ারম্যান   সন্মানিত ব্যক্তিবর্গ  মোনায়েম আলম খোকন তালুকদার  আব্দুল হাই  শামসুল তালুকদার আকবর আলী  জান মোহাম্মদ কামাল (সাবেক সংসদ সদস্য)  আলতাফ হোসেন তালুকদার  আবদুস সোবহান (সাবেক ইউপি সদস্য)  মোঃ কফিল উদ্দিন  দেলোয়ার হোসেন শাহেনশাহ  দর্শনীয় স্থান  সিংরা বিল  কংশ নদী   তথ্যসূত্র   বিষয়শ্রেণী:হালুয়াঘাট উপজেলার ইউনিয়ন
সঞ্জয় দেব (জন্ম ১৮ ডিসেম্বর ১৯৯১), প্রাথমিকভাবে তার মঞ্চ নাম সঞ্জয় দ্বারা পরিচিত, একজন মার্কিন সঙ্গীতজ্ঞ, ইলেকট্রনিক সঙ্গীত প্রযোজক এবং ডিজে। তিনি প্রাথমিকভাবে ইডিএম ধারার প্রযোজনা করেন  এবং বলিউড দ্বারা প্রভাবিত।  সঞ্জয়ের সবচেয়ে পরিচিত মিউজিক্যাল পিস হল "শাংরি-লা" গানটি, যা ইউএস টপ ৪০ এবং ডান্স রেডিওতে তালিকাভুক্ত হয়েছে।  ২০১৭ সালে, তিনি আমেরিকান আইডল গায়ক এলিয়ট ইয়ামিন সমন্বিত ''ওবভি" প্রকাশ করেন। ২০২১ সালে, তিনি গট৭ এর মার্ক টুয়ানের সাথে "ওয়ান ইন এ মিলিয়ন" গান এবং মিউজিক ভিডিও প্রকাশ করেন। ২০২২ সালে তিনি গুরু রান্ধাওয়ার ব্লকবাস্টার অ্যালবাম "ম্যান অফ দ্য মুন"-এ ৫টি গান রচনা ও প্রযোজনা করেন।   জীবন এবং কর্মজীবন শুরু  সঞ্জয় দেবের জন্ম ঢাকায় (বাংলাদেশ) এবং বেড়ে ওঠা সান জোসে, ক্যালিফোর্নিয়ায় । তিনি এভারগ্রিন ভ্যালি হাই স্কুল এবং ডি আনজা কলেজে পড়াশোনা করেন এবং সান জোসে স্টেট ইউনিভার্সিটি থেকে ব্যবসায় ডিগ্রি নিয়ে স্নাতক হন। সঞ্জয় তার সঙ্গী এবং নির্বাহী প্রযোজক কুণাল আগরওয়ালের সাথে কাজ করে তার সঙ্গীত জীবন শুরু করেন। সঞ্জয় তার দাদা-দাদির মাধ্যমে শক্তিশালী ভারতীয় শিকড় রয়েছে বলে দাবি করেন।    তথ্যসূত্র    বহিঃসংযোগ    সরকারী ওয়েবসাইট  ফেসবুক বিষয়শ্রেণী:ইলেকট্রনিক ডান্স মিউজিক ডিজে বিষয়শ্রেণী:মার্কিন ডিজে বিষয়শ্রেণী:মার্কিন যুক্তরাষ্ট্রে বাংলাদেশী অভিবাসী বিষয়শ্রেণী:মার্কিন নৃত্য সঙ্গীতজ্ঞ বিষয়শ্রেণী:রিমিক্সার বিষয়শ্রেণী:ক্লাব ডিজে বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম
ডাব্লিউডাব্লিউই চ্যাম্পিয়নশিপ, যা সংক্ষেপে ২০১৬ সালের জুলাই থেকে ডিসেম্বর পর্যন্ত ডাব্লিউডাবিই ওয়ার্ল্ড চ্যাম্পিয়নশিপ নামে পরিচিত, হল ১৯৬৩ সালে তৈরি ডাব্লিউডাব্লিউই-এর একটি পুরুষদের পেশাদার কুস্তি ওয়ার্ল্ড হেভিওয়েট চ্যাম্পিয়নশিপ।  ডাব্লিউডাব্লিউই ওয়ার্ল্ড চ্যাম্পিয়নশিপ এছাড়াও উল্লেখ করতে পারেঃ   ডাব্লিউডাব্লিউইতে ওয়ার্ল্ড চ্যাম্পিয়নশিপ, বিভিন্ন পুরুষদের ওয়ার্ল্ড চ্যাম্পিয়নশিপের একটি সংক্ষিপ্ত বিবরণ যা কোম্পানির ইতিহাস জুড়ে প্রতিদ্বন্দ্বিতা করে।   ডাব্লিউডাব্লিউই ইউনিভার্সাল চ্যাম্পিয়নশিপ, ২০১৬ সালে তৈরি একটি বর্তমান বিশ্ব চ্যাম্পিয়নশিপ।  ওয়ার্ল্ড হেভিওয়েট চ্যাম্পিয়নশিপ (ডাব্লিউডাব্লিউই) ২০২৩ সালে তৈরি একটি বর্তমান ওয়ার্ল্ড চ্যাম্পিয়নশিপ।  ২০২২ সালের এপ্রিল থেকে ডাব্লিউডাব্লিউই চ্যাম্পিয়নশিপ এবং ডাব্লিউডাব্লিউই ইউনিভার্সাল চ্যাম্পিয়নশিপের জন্য ছাতা শব্দটি অনুষ্ঠিত এবং ডিফেন্স করা হচ্ছে, ২০২৪ সালের এপ্রিলে একীভূত টাইটেলটির নাম পরিবর্তন করে আনডিস্পিউটেড ডাব্লিউডাব্লিউই চ্যাম্পিয়নশিপ রাখা হয়েছে।  আরও দেখুন   এনএক্সটি চ্যাম্পিয়নশিপ
ময়ূরঝর্ণা এলিফ্যান্ট রিজার্ভ হল পূর্ব ভারতের একমাত্র এলিফ্যান্ট রিজার্ভ। এটি পশ্চিমবঙ্গ রাজ্যের পশ্চিম মেদিনীপুর ও বাঁকুড়া জেলায় অবস্থিত। এই এলিফ্যান্ট রিজার্ভের আয়তন ৪১৪.০৬ বর্গ কিলোমিটার এবং সংলগ্ন ১৪৩৬ বর্গ কিলোমিটার অঞ্চলকে এই রিজার্ভের ‘প্রভাবিত অঞ্চল’ ঘোষণা করা হয়েছে। এই রিজার্ভের হাতির সংখ্যা ১৯৮৭ সালে ছিল ৪৭। ২০১০ সালে এই সংখ্যা বেড়ে হয় ১১৮। ২০০২ সালে পশ্চিমবঙ্গ সরকার এটিকে একটি রিজার্ভ ঘোষণা করে।http://www.wildbengal.com/page_components/maps/Mayurjharna-large.jpg  ময়ূরঝর্ণা এলিফ্যান্ট রিজার্ভ পশ্চিমবঙ্গ বন দফতরের পশ্চিম মেদিনীপুর বিভাগের কাঁকড়াঝোড়, ময়ূরঝর্ণা, বাঁশপাহাড়ি ও ভুলাবেদা বন (১৩১.৫০ বর্গ কিলোমিটার এলাকা) এবং কংসাবতী সয়েল কনজারভেশন বিভাগ-২-এর পোপো, বারুদি, কুইলাপাল (পি) ইত্যাদি বন ব্লক (৮৮.৫০ বর্গ কিলোমিটার), পশ্চিম মেদিনীপুর বিভাগের সেয়ারবিন্দা, উদালচুয়া, জলপুকুরিয়া ও বেলপাহাড়ি বন ব্লক (৬৪.৫৬ বর্গ কিলোমিটার) এবং কংসাবতী সয়েল কনজারভেশন বিভাগ-২-এর কুইলাপাল (পি), নান্না, ধাদকা ও কুচিপাড়া বন ব্লক (৩৮ বর্গ কিলোমিটার) এবং বাঁকুড়া (দক্ষিণ) বিভাগের রানিবাঁধ, মোটগোদা (পি) চেন্দোপাথর ইত্যাদি বন ব্লক (৯১.৫০ বর্গ কিলোমিটার) নিয়ে গঠিত।  তথ্যসূত্র  বিষয়শ্রেণী:পশ্চিমবঙ্গের সংরক্ষিত অঞ্চল বিষয়শ্রেণী:পশ্চিম মেদিনীপুর জেলা বিষয়শ্রেণী:বাঁকুড়া জেলা বিষয়শ্রেণী:২০০২-এ পশ্চিমবঙ্গে প্রতিষ্ঠিত বিষয়শ্রেণী:বাঁকুড়া জেলার দর্শনীয় স্থান
খাজা আহমাদ আব্বাস (৭ জুন ১৯১৪ – ১ জুন ১৯৮৭) (, ) , কে.এ. আব্বাস নামেই অধিক পরিচিত, ছিলেন একজন ভারতীয় চলচ্চিত্র পরিচালক, চিত্রনাট্যকার, ঔপন্যাসিক, এবং উর্দু, হিন্দি এবং ইংরেজি ভাষার একজন সাংবাদিক। তিনি ৪বার ভারতের জাতীয় চলচ্চিত্র পুরস্কার জিতেছেন, এবং আন্তর্জাতিকভাবে তার চলচ্চিত্রগুলি কান চলচ্চিত্র উৎসবে পাল্ম দর (গ্রাঁ প্রিঁ) জিতে নেয় (৩টি পালমে ডি'অর মনোনয়নপত্রের মধ্যে) এবং কার্লোভি ভারি আন্তর্জাতিক চলচ্চিত্র উৎসবে ক্রিস্টাল গ্লোব পুরস্কার জিতে নেন। পরিচালক ও চিত্রনাট্যকার হিসাবে খাজা আহমেদ আব্বাসকে ভারতীয় সমান্তরাল বা নব্য-বাস্তবসম্মত সিনেমাগুলির অগ্রদূত হিসেবে বিবেচনা করা হয় এবং একজন চিত্রগ্রাহক হিসেবে তিনি রাজ কাপুরের সেরা চলচ্চিত্র রচনার জন্য পরিচিত।  চলচ্চিত্রের তালিকা    নয়া সংসার (১৯৪১) – চিত্রনাট্য, গল্প  ধারতি কি লাল (১৯৪৬) - চিত্রনাট্যকার, পরিচালক, প্রযোজক  ড. কোতনিস কি অমর কাহানি (১৯৪৬) - চিত্রনাট্যকার, গল্প  নেচে নগর (১৯৪৬) - চিত্রনাট্যকার  আজ অর কাল (১৯৪৭) - পরিচালক  আওয়ারা (১৯৫১) - স্ক্রিন লেখক, ডায়ালগ  অ্যানহনি (১৯৫২) - চিত্রনাট্যকার, সংলাপ, গল্প, পরিচালক, প্রযোজক  রাহি (১৯৫৩) - পরিচালক  মুন্না (১৯৫৪) - চিত্রনাট্যকার, পরিচালক, প্রযোজক  শ্রী ৪২০ (১৯৫৫) - চিত্রনাট্যকার, সংলাপ, গল্প  জাগতে রাহো (১৯৫৬) - চিত্রনাট্যকার  তথ্যসূত্র     S. Ghosh, "K. A. Abbas: A Man in Tune with History", Screen (Bombay), 19 June 1987, p. 14.  Dictionary of Films (Berkeley: U. of CA Press, 1977), p. 84.  Shyamala A. Narayan, The Journal of Commonwealth Literature, 1 1976; vol. 11: pp. 82 – 94.  Ravi Nandan Sinha, Essays on Indian Literature in English. Jaipur, Book Enclave, 2002, ch. 7  বহিঃসংযোগ     K.A. Abbas at Film Reference  চড়ুই – ابابیل – খাজা আহমদ আব্বাস-خواجہ احمد عباس- মূল উর্দু থেকে বাংলা অনুবাদ- শুভময় রায়-‘আনন্দন’-ষষ্ঠ সংখ্যা- অক্টোবর ২০২৩  বিষয়শ্রেণী:১৯১৪-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:হিন্দি চলচ্চিত্র প্রযোজক বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার বিজয়ী চলচ্চিত্র পরিচালক বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:ভারতীয় কলাম লেখক বিষয়শ্রেণী:ভারতীয় আত্মজীবনীকার বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:ভারতীয় পুরুষ সাংবাদিক বিষয়শ্রেণী:ভারতীয় গণনাট্য সংঘের মানুষ বিষয়শ্রেণী:উর্দু ভাষার চলচ্চিত্র পরিচালক বিষয়শ্রেণী:শ্রেষ্ঠ শিশুতোষ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী পরিচালক
নাজহাত আমির সাদিক () হলেন একজন পাকিস্তানি রাজনীতিবিদ যিনি ২০১২ সালের মার্চ থেকে পাকিস্তান সিনেটের সদস্য হিসেবে রয়েছেন। এর আগে তিনি ২০০৮ থেকে ২০১২ সাল পর্যন্ত পাকিস্তানের জাতীয় পরিষদের সদস্য ছিলেন।   শিক্ষাজীবন  নাজহাত ১৯৭৫ সালে পেশোয়ারের ক্যান্টনমেন্ট কলেজ ফর উইমেন থেকে স্নাতক (বিএ) ডিগ্রি অর্জন করেছিলেন।   রাজনৈতিক জীবন  নাজহাত সাদিক ২০০৮ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লিগ (এন) (পিএমএল-এন) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন। তিনি ২০০৭ থেকে ২০০৯ সাল পর্যন্ত জাতীয় সংসদের সবচেয়ে ধনী নারী সদস্য ছিলেন।  তিনি নারীদের জন্য সংরক্ষিত একটি আসনে পিএমএল-এন প্রার্থী হিসেবে ২০১২ সালের পাকিস্তান সেনেট নির্বাচনে নির্বাচিত হয়েছিলেন।  ২০১২ সালের ১১ মার্চে তিনি তার জাতীয় সংসদ আসন থেকে পদত্যাগ করেছিলেন।  ২০১৮ সালের পাকিস্তান সিনেট নির্বাচনে পিএমএল-এন তাকে প্রার্থী হিসাবে মনোনীত করেছিল। তবে সুপ্রিম কোর্টের রায় দেওয়ার পরে পাকিস্তানের নির্বাচন কমিশন সিনেট নির্বাচনের জন্য পিএমএল-এনের সমস্ত প্রার্থীকে স্বতন্ত্র হিসাবে ঘোষণা করেছিল।  তিনি ২০১৮ সালের সিনেট নির্বাচনে পাঞ্জাবের নারীদের জন্য সংরক্ষিত আসনে স্বতন্ত্র প্রার্থী হিসাবে পুনরায় সিনেটে নির্বাচিত হয়েছিলেন। তিনি নির্বাচিত হওয়ার পরে পিএমএল-এনের নেতৃত্বে ট্রেজারি বেঞ্চগুলোতে যোগ দিয়েছিলেন।   তথ্যসূত্র   বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:পাকিস্তান সিনেটের নারী সদস্য বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান মুসলিম লিগ (এন) এমএনএ বিষয়শ্রেণী:পাকিস্তানি সিনেটর (১৪তম সংসদ)
কিলিঙ্গা নেমোর‍্যালিস (সাদা নির্বিষী বা সাদা কদমঘাস) হচ্ছে উদ্ভিদের সেজ (sedge) তথা সাইপেরাসিয়ি পরিবারের এবং কিলিঙ্গা গণের অন্তর্ভুক্ত একটি প্রজাতি, যা ছায়াযুক্ত তৃণভূমি, পাথরের ফাটল এবং রাস্তার ধারে দেখতে পাওয়া যায়। এই প্রজাতিটি ইংরেজি বলয়ে white water sedge (সাদা জলজ-সেজ), White kyllinga (সাদা কিলিঙ্গা) ও whitehead spikesedge (সাদা মাথার স্পাইকসেজ) নামে পরিচিত। প্রাচীন সংস্কৃত গ্রন্থগুলোতে শ্বেতনির্বিষ (श्वेतनिर्विष) নামে এর উল্লেখ রয়েছে।  বিবরণ কিলিঙ্গা নেমোর‍্যালিস একটি বহুবর্ষজীবী উদ্ভিদ, যার বিস্তার ঘটে মাটির নিচে থাকা এর দীর্ঘ লতানো  রাইজোমের মাধ্যমে। ছায়াযুক্ত তৃণভূমি, পাথরের ফাটল এবং রাস্তার ধারে এটি পাওয়া যায়। এর তিনকোণা কাণ্ড (স্টেম) উচ্চতায় ৫৫ সেমি পর্যন্ত হয়। এর ফুল একক।  তথ্যসূত্র  নেমোর‍্যালিস বিষয়শ্রেণী:১৭৭৫-এ বর্ণিত উদ্ভিদ
গোলাপগঞ্জ থানা বাংলাদেশের সিলেট জেলার অন্তর্গত গোলাপগঞ্জ উপজেলার একটি থানা।   প্রতিষ্ঠাকাল  ইংরেজ শাসনামলে প্রথমে থানা প্রশাসন ছিল হেতিমগঞ্জে। ১৯০৬ সালে তদানীন্তন ব্রিটিশ সরকার সুরমা তীরবর্তী গোলাপগঞ্জ বাজারের সন্নিকটে থানা কার্যালয় স্থানান্তর করেন।   প্রশাসনিক এলাকাসমূহ  গোলাপগঞ্জ উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম গোলাপগঞ্জ থানার আওতাধীন।  পৌরসভা:  গোলাপগঞ্জ  ইউনিয়নসমূহ:  ১নং বাঘা  ২নং গোলাপগঞ্জ  ৩নং ফুলবাড়ী  ৪নং লক্ষ্মীপাশা  ৫নং বুধবারী বাজার  ৬নং ঢাকাদক্ষিণ  ৭নং লক্ষণাবন্দ  ৮নং ভাদেশ্বর  ৯নং পশ্চিম আমুড়া  ১০নং উত্তর বাদেপাশা  ১১নং শরীফগঞ্জ   আরও দেখুন   গোলাপগঞ্জ উপজেলা  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট জেলার থানা বিষয়শ্রেণী:গোলাপগঞ্জ উপজেলা
কালেকাঁডা:  পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জন শুমারি অনুসারে এর জনসংখ্যা ছিল ২২১৬জন এবং খানার সংখ্যা ছিল ৩৭৯টি। ২০০১ সালের শুমারি অনুসারে জনসংখ্যা ছিল ২৬৬৭ জন এবং সাক্ষরতার হার ছিল ২৪%। স্থানীয় বাসিন্দাদের প্রায় সবাই হিন্দুধর্মাবলম্বী।   তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার ভূগোল অসম্পূর্ণ বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
ভোঁপাড়া ইউনিয়ন বাংলাদেশের রাজশাহী বিভাগের নওগাঁ জেলার আত্রাই উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থানঃ- শুটকিগাছা ব্রিজ, সারি সারি মাটির  একতলা -দোতলা  ঘর, আত্রাই প্রতিসর রাস্তা যা নয়নাভিরাম  সারি সারি তাল গাছ   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    রাজশাহী বিভাগ  নওগাঁ জেলা   তথ্যসূত্র   বিষয়শ্রেণী:আত্রাই উপজেলার ইউনিয়ন
আস্কর আলী পণ্ডিতের দুর্লভ পুথি জ্ঞান চৌতিসা ও পঞ্চসতী প্যারজান শামসুল আরেফীন কর্তৃক সংগৃহীত ও সম্পাদিত একটি গ্রন্থ। বাংলাদেশের অন্যতম কবি আস্কর আলী পণ্ডিতের দু’টো দুর্লভ পুথি ‘জ্ঞান চৌতিসা’ ও ‘পঞ্চসতী প্যারজান’। এ পুথি দুইটির সমন্বয় গ্রন্থটি চট্টগ্রামের বলাকা প্রকাশন থেকে ২০১০ সালের একুশে বইমেলায় প্রকাশিত হয়।   সারসংক্ষেপ   উনিশ শতকের কবি আস্কর আলী পণ্ডিত তাঁর জীবদ্দশায় অনেক গান ও একাধিক পুথি রচনা করেন। তার উল্লেখযোগ্য পুথি ‘জ্ঞান চৌতিসা’, ‘পঞ্চসতী প্যারজান’ ও ‘হাদিস-বাণী’ প্রভৃতি। ‘জ্ঞানচৌতিসা’ অর্থ জ্ঞানের স্তোত্র বা পয়ার। পুথিটি প্রেমকাহিনী বটে; কিন্তু তাতে প্রণয়কাহিনী বা প্রেমকাহিনীর আশ্রয়ে আস্কর আলী পণ্ডিতের মরমি দর্শনের চর্চা লক্ষণীয়। তাঁর ‘পঞ্চসতী প্যারজান’ও প্রণয়কাহিনী। তাতে এই প্রণয়কাহিনীর আশ্রয়ে মরমি দর্শনের চর্চা করা না-হলেও শাস্ত্রীয় রীতি-নীতি ও সমাজ-বাস্তবতার সামান্য ছোঁয়া তুলে ধরা হয়েছে।  ‘পঞ্চসতী প্যারজান’ পুঁথির কয়েকটি চরণ:  ‘কবি কুল দরিদ্র আরতি মহাজন। পরভাগ্যে করয় কবিতা সুবচন॥ রাজকন্যা পেয়ারজান পাঁচক্ষরে সন্ধি। এক সূত্রে পঞ্চসতী কেনে হৈল বন্ধি॥ দৈব গতি আমা প্রতি কৃপার বিধানে। জিজ্ঞাসিলা পঞ্চসতী কেবা কোন স্থানে॥ মহাজন আদেশ হীনের শিরে ধরি। পঞ্চসতী বলে জারে সেই পঞ্চ নারী॥’  পুথিগুলো বাংলা সাহিত্যের মধ্যযুগীয় কাব্যধারার। খ্রিস্টীয় অষ্টাদশ শতকেই মধ্যযুগের অবসান হয়েছে বলে ধরা হয়। কিন্তু উনিশ শতকে বাংলা সাহিত্যে আধুনিক যুগের সূচনা হওয়ার পরেও, এমনকি বিশ শতকেও মধ্যযুগীয় কাব্যধারায় সাহিত্যচর্চা চলেছে। আস্কর আলী পণ্ডিতের পুথিগুলো রচনা তারই প্রমাণ। মধ্যযুগে সৈয়দ সুলতান প্রমুখ কবি ‘জ্ঞান চৌতিসা’ নামে কাব্য রচনা করেন। আস্কর আলী পণ্ডিতও তারই ধারাবাহিকতায় উনিশ-বিশ শতকে তাঁর পুথিগুলো রচনা করেন। শামসুল আরেফীন এই কবি ও তাঁর পুথি ‘জ্ঞান চৌতিসা’ ও ‘পঞ্চসতী প্যারজান’ উদ্‌ঘাটন করেছেন এবং চট্টগ্রামের বলাকা প্রকাশন থেকে ২০১০ সালের একুশে বইমেলায় ‘আস্কর আলী পণ্ডিতের দুর্লভ পুথি জ্ঞান চৌতিসা ও পঞ্চসতী প্যারজান’ নামে প্রকাশ করেছেন। বইটির পৃষ্ঠাসংখ্যা ২৮০।   তথ্যসূত্র   বিষয়শ্রেণী:২০১০-এর বই বিষয়শ্রেণী:বাংলা ভাষার বই
পাপুয়ানী টুটু বা পাপুয়ানী গিরিকান্তা (পাহাড়িকা গিরিকান্তা ) পাপুয়ায় পাওয়া কান্তাদের একটি প্রজাতি। এটি পাহাড়িকা গণের একমাত্র প্রজাতি। থাম্ব|একটি অগ্নিলেজ পাপুয়ানী টুটু। এটি সাধারণত পাপুয়ার কেন্দ্রীয় উচ্চভূমি জুড়ে উচ্চ পাহাড়ি বনের ধার এবং পর্বত-নিম্নাঞ্চল তৃণভূমির ঝোপঝাড়যুক্ত সীমানায় পাওয়া যায়। আ.প্র.প্র.স.স.স এই প্রজাতিটিকে ন্যূনতম উদ্বেগজনক প্রজাতি হিসেবে শ্রেণীবদ্ধ করেছে।   তথ্যসূত্র    বহিঃসংযোগ    বার্ডলাইফ ইন্টারন্যাশনাল প্রজাতির তথ্যপত্র  বিষয়শ্রেণী:ইস্ট্রিল্ডিডি বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
কন্টিনেন্টাল আর্মি আমেরিকার স্বাধীনতা যুদ্ধ শুরু হওয়ার পর তৎকালীন উপনিবেশসমূহ (যা পরবর্তীতে যুক্তরাষ্ট্র হিসেবে গঠিত হয়) কর্তৃক গঠিত হয়। ১৭৭৫ সালের ১৪ জুন কন্টিনেন্টাল কংগ্রেসের একটি ঘোষণার মাধ্যমে প্রতিষ্ঠিত এই বাহিনী সৃষ্টির উদ্দেশ্য ছিল গ্রেট ব্রিটেনের কাছ থেকে তের উপনিবেশের বিদ্রোহে সামরিক সহায়তা করা। স্থানীয় মিলিশিয়া ও ভিন্ন ভিন্ন অঙ্গরাজ্যের অধীন সেনাদের কাছ থেকে কন্টিনেন্টাল আর্মি সহায়তা লাভ করে। জেনারেল জর্জ ওয়াশিংটন পুরো যুদ্ধের সময়জুড়ে সেনাবাহিনীর কমান্ডার ইন চিফ ছিলেন  ১৭৮৩ সালের প্যারিসের চুক্তি মাধ্যমে যুদ্ধ শেষ হওয়ার পর কন্টিনেন্টাল আর্মির অধিকাংশ ভেঙে দেয়া হয়। প্রথম ও দ্বিতীয় রেজিমেন্ট নিয়ে ১৭৯২ সালে লিজিওন অব দ্য ইউনাইটেড স্টেটসের নিউক্লিয়াস গঠিত হয়। জেনারেল এন্থনি ওয়েইন এর প্রধান ছিলেন। ১৭৯৬ সালে তা ইউনাইটেড স্টেটস আর্মির ভিত্তিতে পরিণত হয়।   আরও দেখুন   কন্টিনেন্টাল আর্মির বিভাগ  কন্টিনেন্টাল নেভি  যুক্তরাষ্ট্রের সেনাবাহিনীর ইতিহাস   তথ্যসূত্র    আরও পড়ুন   Lengel, Edward G. General George Washington: A Military Life. New York: Random House, 2005. .  Royster, Charles. A Revolutionary People at War: The Continental Army and American Character, 1775–1783. Chapel Hill: University of North Carolina Press, 1979. .  Carp, E. Wayne. To Starve the Army at Pleasure: Continental Army Administration and American Political Culture, 1775–1783. Chapel Hill: University of North Carolina Press, 1984. .  Gillett, Mary C. The Army Medical Department, 1775–1818. Washington: Center of Military History, U.S. Army, 1981.  Martin, James Kirby, and Mark Edward Lender. A Respectable Army: The Military Origins of the Republic, 1763–1789. 2nd ed. Wheeling, Illinois: Harlan Davidson, 2006. .  Mayer, Holly A. Belonging to the Army: Camp Followers and Community during the American Revolution. Columbia: University of South Carolina Press, 1999. ; .    Reference materials  RevWar75.com  provides "an online cross-referenced index of all surviving orderly books of the Continental Army".  Wright, Robert K. The Continental Army. Washington, D.C.: United States Army Center of Military History 1983. Available, in part, online  from the CMH website  Bibliography of the Continental Army  compiled by the United States Army Center of Military History Primary Sources     বহিঃসংযোগ   "Von Steuben's Continentals" (video)    বিষয়শ্রেণী:বিলুপ্ত সেনাবাহিনী বিষয়শ্রেণী:যুক্তরাষ্ট্রের সেনাবাহিনীর ইতিহাস বিষয়শ্রেণী:১৮-শতকের যুক্তরাষ্ট্রের সামরিক ইতিহাস
ওয়ার্ড নং ৮ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৮ নং ওয়ার্ড ছিল। ওয়ার্ড নং ৮ ঢাকা মহানগরের শাহআলী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৪ আসনের অন্তর্গত। এ ওয়ার্ডের বর্তমান কাউন্সিলর হলেন আবুল কাশেস মোল্লা।   বিবরণ  ওয়ার্ড নং ৮ ঢাকা মহানগরের মিরপুর সেকশন- ১, উত্তর বিশিল, চিড়িয়াখানা আবাসিক এলাকা (বকস নগর), বোটানিক্যাল গার্ডেন এলাকা, নবাবের বাগ ও চটবাড়ী, বি, আই, এস, এফ ষ্টাফ কোয়ার্টার (কুমির শাহ মাজার) এলাকা নিয়ে গঠিত। এর আয়তন ৩.৭৭ বর্গকিলোমিটার।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫ কাজী টিপু সুলতান  বাংলাদেশ আওয়ামী লীগ   ২০২০ আবুল কাশেস মোল্লা বাংলাদেশ আওয়ামী লীগ   তথ্যসূত্র  বিষয়শ্রেণী:ঢাকা উত্তর সিটি কর্পোরেশনের ওয়ার্ড
দাগ হৃদয়ে হল ২০১৯ সালের একটি বাংলাদেশি চলচ্চিত্র, যে চলচ্চিত্রে অভিনয় করেছেন বাপ্পী চৌধুরী, বিদ্যা সিনহা মিম, আঁচল, অরুণা বিশ্বাস, শতাব্দী ওয়াদুদসহ আরো অনেকে। চলচ্চিত্রটি ২০১৯ সালের ৮ ফেব্রুয়ারি মুক্তি পায়। চলচ্চিত্রটি বাপ্পী-মিম জুটির চতুর্থ চলচ্চিত্র।  অভিনয়ে  বাপ্পী চৌধুরী  বিদ্যা সিনহা মিম  আঁচল  অরুণা বিশ্বাস  শতাব্দী ওয়াদুদ  সেলিম রেজা  পুরস্কার  পুরস্কার আয়োজনের তারিখ বিভাগ  মনোনীত ফলাফল ভারত-বাংলাদেশ চলচ্চিত্র পুরস্কার ২১ অক্টোবর ২০১৯ বিশেষ জুরি পুরস্কার বিদ্যা সিনহা সাহা মীম   তথ্যসূত্র  বহিঃসংযোগ     বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র
আল-মুহাররাক স্পোর্টস ক্লাব বাহরাইন দেশের মুহাররাক শহরভিত্তিক একটি ফুটবল ক্লাব। এই ক্লাবটি বাহরাইনের প্রাচীনতম ও সবচেয়ে সফল ক্লাবগুলির একটি। ক্লাবটি ৩৪টি বাহরাইন প্রিমিয়ার লিগ শিরোপা এবং ১টি জিসিসি চ্যাম্পিয়ন্স লিগ শিরোপা সহ অসংখ্য ঘরোয়া এবং আঞ্চলিক শিরোপা জিতেছে। আল-মুহাররাক স্পোর্টস ক্লাব তার অনুরাগী ভক্তদের জন্য পরিচিত এবং আল-আহলি ক্লাব এর সাথে তার প্রতিদ্বন্দ্বিতার জন্য পরিচিত, যেটিকে বাহরাইনের ফুটবলের অন্যতম বড় প্রতিদ্বন্দ্বিতা বলে মনে করা হয়।   সাফল্য   ঘরোয়া   বাহরাইন প্রিমিয়ার লিগ  চ্যাম্পিয়ন (৩৪):   বাহরাইন কিংস কাপ  চ্যাম্পিয়ন (৩৩):   বাহরাইন এফএ কাপ  চ্যাম্পিয়ন (৫): ২০০৫, ২০০৯, ২০২০, ২০২১, ২০২২  বাহরাইন ক্রাউন প্রিন্স কাপ  চ্যাম্পিয়ন (৫): ২০০১, ২০০৬, ২০০৭, ২০০৮, ২০০৯  বাহরাইন সুপার কাপ  চ্যাম্পিয়ন (৪): ১৯৯৫, ২০০৬, ২০১৩, ২০১৮  বাহরাইন এলিট কাপ  চ্যাম্পিয়ন (১): ২০১৯   আঞ্চলিক   জিসিসি চ্যাম্পিয়ন্স লিগ  চ্যাম্পিয়ন (১): ২০১২   মহাদেশীয়   এএফসি কাপ  চ্যাম্পিয়ন (২): ২০০৮, ২০২১Bahrain’s Al Muharraq downs Nasaf to lift second AFC Cup title . sportstar.thehindu.com. Sportstar. Retrieved 6 November 2021.   বাস্কেটবল বিভাগ  বাহরাইন বাস্কেটবল প্রিমিয়ার লিগ প্রতিযোগিতায় এই ক্লাবের বাস্কেটবল বিভাগ নিয়মিত অংশগ্রহণ করে। ২০০৮, ২০১২, ২০১৯-এ বিজয়ী হয়েছিল।  তথ্যসূত্র    বহিঃসংযোগ      বিষয়শ্রেণী:১৯২৮-এ প্রতিষ্ঠিত ফুটবল ক্লাব বিষয়শ্রেণী:বাহরাইনের ফুটবল ক্লাব বিষয়শ্রেণী:এএফসি কাপ বিজয়ী
রঘুবরণ (১৯৫৮-২০০৮) ভারতের একজন তামিল চলচ্চিত্র অভিনেতা ছিলেন। মূলত তামিল চলচ্চিত্রে অভিনয় করলেও তিনি তেলুগু, কন্নড় এবং মালয়ালম চলচ্চিত্রেও কাজ করেছিলেন, এবং হিন্দি চলচ্চিত্র জগতেও তার পদচারণা ছিলো তবে তিনি তামিল চলচ্চিত্র জগতেই মূলত বেশি পরিচিতি পেয়েছিলেন জগতটিতে বেশি সময় দেওয়ার কারণে।  চলচ্চিত্র ছাড়াও রঘুবরণ তামিল টেলিভিশন নাটকেও অভিনয় করেছিলেন, তার অভিনয় করা নাটক ওরু মণিদানিন কাদাই দারুণ জনপ্রিয়তা পেয়েছিলো, নাটকটি সান টিভিতে প্রচারিত হতো। রঘুবরণ নাটকটিতে একজন স্বচ্ছল পুরুষের চরিত্রে অভিনয় করেছিলেন যে নারীসঙ্গের অভাবে প্রতিদিন মদ পান করে, তার অভিনয়, কণ্ঠ, কথা বলার শৈলী, পোশাক, সৌন্দর্য - এগুলো নাটক-দর্শকদেরকে দারুণ আকর্ষিত করেছিলো।  একটি মালয়ালম ভাষার চলচ্চিত্রে রঘুবরণ কাহিনীর প্রয়োজনে সম্পূর্ণ নগ্ন হয়েছিলেন, চলচ্চিত্রটির নাম ছিলো দাইভাথিন্থে ভিকরুথিকাল, চলচ্চিত্রটি ১৯৯২ সালে মুক্তি পেয়েছিলো এবং এটি ছিলো এম মুকন্দের একই নামের একটি উপন্যাস অবলম্বনে নির্মিত। মালয়ালম চলচ্চিত্রের খ্যাতিমান পরিচালক লেনিন রাজেন্দ্র ছিলেন চলচ্চিত্রটির পরিচালক।  ২০০৮ সালে রঘুবরণ হৃদরোগে আক্রান্ত হয়ে মারা যান এবং তামিল চলচ্চিত্রের কিংবদন্তি অভিনেতা রজনীকান্ত রঘুবরণের নিজের সুর করা এবং গাওয়া ছয়টি গান রঘুবরণের সাবেক স্ত্রী রোহিনী (২০০৪ সালে তালাক) এবং পুত্র ঋষি বরণের কাছে তুলে দিয়েছিলেন।  মূলত তামিল চলচ্চিত্রে অভিনয় করলেও রঘুবরণের মাতৃভাষা আসলে ছিলো মালয়ালম।http://cinidiary.com/people.php?pigsection=Actor&picata=1&no_of_displayed_rows=47&no_of_rows_page=10&sletter= তথ্যসূত্র  বহিঃসংযোগ    বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:তেলুগু চলচ্চিত্র অভিনেতা বিষয়শ্রেণী:মালয়ালম চলচ্চিত্র অভিনেতা বিষয়শ্রেণী:কন্নড় চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:১৯৫৮-এ জন্ম বিষয়শ্রেণী:২০০৮-এ মৃত্যু বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:এম জি আর সরকারি চলচ্চিত্র ও টেলিভিশন প্রশিক্ষণ ইনস্টিটিউটের প্রাক্তন শিক্ষার্থী
লি জুং-হিউন (জন্ম ৭ ফেব্রুয়ারী, ১৯৮০) একজন দক্ষিণ কোরীয় অভিনেত্রী ও পপ তারকা। তার অভিনীত প্রথম ছবিটি ছিলো বিভিন্ন পুরস্কারজয়ী, আর সেটি থেকেই তার অভিনেত্রী হিসেবে জনপ্রিয়তার সূত্রপাত হয়। তিনি কণ্ঠশিল্পী হিসেবে দক্ষিণ কোরিয়ার সবচেয়ে জনপ্রিয় আন্তর্জাতিক কে-পপ তারকাদের মধ্যে অন্যতম। তাকে "টেকনো সঙ্গীতের রানী" বলে আখ্যায়িত করা হয়, কারণ তিনিই দক্ষিণ কোরিয়াতে সর্বপ্রথম টেকনো সঙ্গীতের প্রচলন করেন। তাকে "রূপান্তরের রানী"ও বলা হয়।  প্রত্যেক গানে তিনি নতুন রূপে আবির্ভূত হন, যার কারণে তিনি চীনে ব্যাপক জনপ্রিয়তা পেয়েছেন কোরীয় নতুন ধারা হিসেবে (যা হাল্যিউ নামে পরিচিত)।   ২০২০ সালে, লি নানজির ভূমিকায় অভিনয় করে চীনা সিরিজ কনফুসিয়াসের মাধ্যমে তার অভিনয়ের অগ্রগতি পুনরুদ্ধার করেন। ২০১১ সালে, লি পার্ক চ্যান-উক এবং পার্ক চ্যান-কিয়ং-এর পুরস্কার বিজয়ী ফ্যান্টাসি শর্ট ফিল্ম নাইট ফিশিং-এ একটি শামান চরিত্রে অভিনয় করেছিলেন, যা সম্পূর্ণরূপে একটি আইফোনে শুট করা হয়েছিল।  নাইট ফিশিং ২০১১ বার্লিন আন্তর্জাতিক চলচ্চিত্র উৎসবে সেরা স্বল্পদৈর্ঘ্য চলচ্চিত্রের জন্য স্বর্ণ ভল্লুক জিতেন। ২০১২ সালে, লি আসছে-যুগের ফিল্ম জুভেনাইল অফেন্ডারে একজন একক মা চরিত্রে অভিনয় করেছিলেন, যেটি টোকিও আন্তর্জাতিক চলচ্চিত্র উৎসবে সেরা ফিচার জিতেছিল। 2014 সালের ব্লকবাস্টার দ্য অ্যাডমিরাল: রোরিং কারেন্টস -এ তিনি পরবর্তী চরিত্রে অভিনয় করেছিলেন, প্রধান কাস্টে একমাত্র মহিলা চরিত্র হিসেবে। লি এসবিএস-এর নাটক দ্য ফ্যামিলি ইজ কামিং -এ টেলিভিশনে ফিরে আসেন।   তথ্যসূত্র  বিষয়শ্রেণী:দক্ষিণ কোরীয় চলচ্চিত্র অভিনেত্রী বিষয়শ্রেণী:দক্ষিণ কোরীয় টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:কে-পপ সঙ্গীতশিল্পী বিষয়শ্রেণী:১৯৮০-এ জন্ম বিষয়শ্রেণী:এইচকার্ডের সাথে নিবন্ধসমূহ বিষয়শ্রেণী:দক্ষিণ কোরীয় পপ গায়িকা বিষয়শ্রেণী:দক্ষিণ কোরীয় নারী আইডল বিষয়শ্রেণী:মামা পুরস্কার বিজয়ী বিষয়শ্রেণী:২০শ শতাব্দীর দক্ষিণ কোরীয় গায়িকা বিষয়শ্রেণী:২১শ শতাব্দীর দক্ষিণ কোরীয় গায়িকা